दीपिका पडुकोण

**दीपिका पदुकोण** ( ५ जानेवारी १९८६) ही एक भारतीय सिने-अभिनेत्री आहे. तिचा पहिला बॉलिवूड चित्रपट ओम शांती ओम हा आहे. २००६ सालापासून बॉलिवूडमध्ये काम करीत असलेली दीपिका सध्या भारतामधील सर्वात लोकप्रिय व सुंदर अभिनेत्री मानली जाते. विविध भारतीय चित्रपटात काम करून तिने आपल्या अभिनयाची चुणूक दाखवली आहेच पण त्याचबरोबर ती आता हॉलिवूडमध्येसुद्धा कामे करीत आहे.२०१७ साली तिचा विन डिझेल सोबत XXX हा चित्रपट प्रदर्शित झाला होता. सर्वात जास्त मानधन घेणारी नटी आहे. तिने स्वतःचे वस्त्र उद्योग उघडले आहे.

## खाजगी जीवन 
बॅडमिंटनपटू प्रकाश पडुकोण आणि उज्ज्वला या दांपत्याच्या पोटी कोपनहेगन (डेन्मार्क) येथे दीपिकाचा जन्म झाला.  एक छोट्या गटात राष्ट्रीय पातळीवर स्पर्धेत ती बॅडमिंटन खेळली, परंतु एक फॅशन मॉडेल होण्यासाठी खेळण्यातला रस कमी करून ती चित्रपटाकडे वळली आणि  ऐश्वर्या या कन्नड चित्रपटातून चित्रपटसृष्टीत २००६मध्ये  पदार्पण केले. तिची मातृभाषा कोकणी आहे. शिवाय तिला  इंग्लिश भाषा, हिंदी भाषा, कन्नड या भाषा येतात. बेंगळुरूमधील सोफिया हायस्कूलमध्ये तिचे शिक्षण झाले. दीपिका प्रसिद्ध बॉलिवूड अभिनेता रणवीर सिंग सोबत विवाहित आहे.

## वैयक्तिक आयुष्य 
पदुकोण तिच्या कुटुंबा घट्ट नाते ठेवते आणि ती बेंगलुरुला नियमितपणे त्यांना भेटायला जाते. ती मुंबईतील प्रभादेवी परिसरात राहते आणि तिथे तिला तिच्या पालकांची ओढ जाणवते तिने मान्य केले आहे. दीपिका हिंदू धर्माचे आचरण करते व धर्माला तिच्या आयुष्याचा महत्त्वाचा पैलू मानते. ती वारंवार हिंदू मंदिरे आणि इतर धार्मिक स्थळांना भेटी देते.

२००८ मध्ये बचना ऐ हसीनोच्या चित्रीकरणादरम्यान पदुकोणचे सह-कलाकार रणबीर कपूरसोबत प्रेमसंबंध सुरू झाले. तिने हे लपवून न ठेवता मानेवर त्याची आद्याक्षरे गोंदवून घेतली होती. तिने म्हटले आहे की या नात्याचा तिच्यावर खोल परिणाम झाला असून यामुळे तिचा आत्मविश्वास वाढला आहे तसेच लोकांशी अधिक मिसळायला लागली आहे. एका वर्षानंतर हे जोडपे वेगळे झाले; त्यानंतर एका मुलाखतीत तिने बराच काळ विश्वासघात झाल्यासारखे वाटल्याचे सांगितले. २०१० च्या एका मुलाखतीत पदुकोणने त्याच्यावर इतरांशी संबंध ठेवून आपल्याला फसवल्याचा आरोप केला. कपूरने तो मान्य केला. 'ये जवानी है दिवानी'मध्ये एकत्र काम करताना त्यांनी पुन्हा मैत्री प्रस्थापित केली.

यानंतर पदुकोणने तिच्या वैयक्तिक आयुष्याबद्दल चर्चा करणे टाळले. २०१७ मध्ये तिने आपला अनेकदा सह-कलाकार असलेल्या रणवीर सिंगसोबतच्या तिच्या नात्याबद्दल भाष्य केले. हे जोडपे ऑगस्ट २०१२ पासून डेटिंग करत होते. ऑक्टोबर २०१८ मध्ये त्यांनी लग्ना ठरवल्याची घोषणा केली. पुढील महिन्यात इटलीतील लेक कोमो येथे पारंपारिक कोकणी हिंदू आणि शीख आनंद कारज समारंभात त्यांचे लग्न झाले. ८ सप्टेंबर २०२४ रोजी तिने त्यांची मुलगी दुआ हिला जन्म दिला.

## कारकीर्द 
उंच आणि शेलाटा बांधा लाभलेल्या दीपिकाने आपल्या कारकिर्दीची सुरुवात एक मॉडेल म्हणून केली. २००६ मध्ये दीपिकाने कन्नड चित्रपट ऐश्वर्या मध्ये अभिनेता उपेंद्र याच्यासोबत भूमिका करून चित्रपटात काम करायला सुरुवात केली. त्यानंतर २००७ मध्ये फराह खानच्या ओम शांती ओम मध्ये अभिनेता शाहरूख खानसोबत प्रमुख भूमिका केली. या चित्रपटाने तिला मोठे व्यावसायिक यश आणि पुरस्कारही मिळवले.

## फोर्ब्जच्या यादीत १०वी
दीपिका पदुकोण ही जगातली सर्वोत्तम दहाव्या क्रमांकाची अभिनेत्री असल्याचे फोर्ब्जच्या यादीवरून समजते. तिचे १ जून २०१५ ते ३१ मे २०१६ या काळातले उत्पन्‍न एक कोटी डॉलर्स असल्याचा अंदाज आहे.तिने १० कोटी आयकर भरला आहे.

## फुटबॉल विश्वचषक २०२२ ट्रॉफीचे अनावरण 
आपल्या अभिनयाने आणि सौंदर्याने जगभरातल्या चाहत्यांना भुरळ घालणारी दीपिका नक्कीच एक इंटरनॅशनल स्टार आहे.  कतार मध्ये सुरू असलेल्या फुटबॉल विश्वचषक २०२२ या जागतिक स्पर्धेच्या अंतिम सामन्यात फिफा विश्वचषक ट्रॉफीचे अनावरण दीपिका पदुकोणच्या हस्ते होणार आहे. 18 डिसेंबर रोजी, दीपिका पदुकोण लुसेल आयकॉनिक स्टेडियमवर वर्ल्ड कप ट्रॉफीचे अनावरण करणार आहे. तिच्या तमाम चाहत्यांसाठी ही अभिमानाची गोष्ट आहे.

## निवडक चित्रपट 
## बाह्य दुवे
## संदर्भ 
वर्ग:हिंदी चित्रपट अभिनेत्री
वर्ग:कोकणी व्यक्ती
वर्ग:भारतातील महिला मॉडेल
वर्ग:स्त्री चरित्रलेख